വാക്സിനായി കാത്തിരിക്കുന്നവര് ഒരു കോടി പേര്, 30 ലക്ഷം ഡോസ് ലഭിക്കുന്നതില് 22 ലക്ഷം രണ്ടാം ഡോസുകാര്ക്ക് സംസ്ഥാനത്ത് വാക്സിനായി കാത്തിരിക്കുന്നത് ഒരു കോടിയിലധികം പേരാണെന്ന് ആരോഗ്യമന്ത്രി വീണാ ജോര്ജ്. കേന്ദ്രസര്ക്കാരില് നിന്നും 30 ലക്ഷം ഡോസ് വാക്സിനാണ് ലഭിക്കാന് പോകുന്നതെന്നും ഇതില് 22 ലക്ഷം ഡോസ് രണ്ടാം ഡോസുകാര്ക്ക് വിതരണം ചെയ്യാനുള്ളതാണെന്നും മന്ത്രി പറഞ്ഞു. സംസ്ഥാനത്ത് ഒന്നാം ഡോസ് വാക്സീന് ലഭിച്ചത് 36.95 ശതമാനവും രണ്ടാം ഡോസ് കിട്ടിയവര് 16.01 ശതമാനവുമാണെന്ന് വീണാജോര്ജ് വ്യക്തമാക്കി. ഇത് ദേശീയ ശരാശരിയുടെ ഇരട്ടിയാണ്. എന്നാല് കേന്ദ്രസര്ക്കാര് കണക്കനുസരിച്ചാണ് വാക്സിന് ലഭിക്കുന്നതെങ്കില് ഓഗസ്റ്റ് മാസത്തില് ഫലത്തില് എട്ട് ലക്ഷം പേര്ക്ക് മാത്രമേ ഒന്നാം ഡോസ് നല്കാന് സാധിക്കൂ എന്നും വീണാ ജോര്ജ് നിയമസഭയില് വ്യക്തമാക്കി. വാക്സീന് ക്ഷാമം പരിഹരിക്കണമെന്ന് കേന്ദ്ര സര്ക്കാരിനോട് ആവശ്യപ്പെട്ടിട്ടുണ്ടെന്നും ആരോഗ്യമന്ത്രി വീണാ ജോര്ജ് അറിയിച്ചു. ജീവിത പങ്കാളിയെ തേടുകയാണോ ? കേരള മാട്രിമോണിയില് രജിസ്ട്രേഷന് സൗജന്യം !